今日約咗個好耐都冇見嘅朋友食飯，要食返間好味道的西餐先得，呢間餐廳之前都有食過，食物好味，環境又舒服。一早Book 定位，去到嘅時侯都已經好多人等緊位啦。想食好野又唔想等既朋友真係要Book位。意大利四色芝士香草批面層有大量的芝士，芝士味好香濃，pizza烤得香脆，食落口仲有D香草味道。意式烤雞肉意大利飯，雞肉十分嫩滑，成個飯都好多汁所以好夠味，唔會覺得D飯好硬身。薯條就真係唔叫唔得，新鮮炸起，好香脆，好喜歡食粗的薯條。